# data[].attributes.body
La llengua anglesa es treballa des d’una perspectiva globalitzada de l’aprenentatge. Els nostres projectes en llengua anglesa estan relacionats amb d’altres àrees del Currículum: Ciències de la naturalesa, Ciències Socials, l’educació artística etc.

En finalitzar un tema es realitza un petit projecte relacionat amb d’altres àrees on els alumnes posen en practica tot allò que han après, tant a nivell d’expressió escrita com expressió oral, així com de continguts variats interrelacionats amb les altres àrees curriculars. A més a més, desenvolupen la creativitat a través de l’expressió artística, l’autonomia i esperit emprenedor. Comparteixen les seves creacions presentant-les davant dels seus companys.

# data[].attributes.headline
Música - Creació de seqüències rítmiques (3r i 4t)

# data[].attributes.subject
Música - Creació de seqüències rítmiques (3r i 4t)

# data[].attributes.body
Amb instruments de percussió de classe que han triat lliurement i en grups de quatre han pensat i creat una seqüència rítmica molt simple.

Després l’hem comentat entre tots i n’hem extret conclusions.

Ha estat una tasca molt ben valorada i els ha agradat molt.

# data[].attributes.attachment_link.title
CREACIÓ DE SEQÜÈNCIES RÍTMIQUES, 3r i 4t

# data[].attributes.headline
Música - Cantem i gesticulem un cànon (5è)

# data[].attributes.subject
Música - Cantem i gesticulem un cànon (5è)

# data[].attributes.body
A 5è hem treballat la forma musical CÀNON tot cantant i gesticulant un cànon africà: MAKE MAKE TUME PAPA

# data[].attributes.body
El nostre Consell d'Alumnes, format per representants de tots els grups de primària, reflexiona, pensa i actua sobre aspectes del dia a dia de l'escola. El Consell també s'encarrega de fer arribar i recollir les propostes a infantil.

# data[].attributes.body
Alguns dels extraescolars que oferim són:
Robòtica

Emprenedoria tecnològica

Patinatge

Piscina

Escacs

Ball modern

Anglès

Música

Teatre

Plàstica

Judo

Bàsquet

Futbol

# data[].attributes.body
Ja fa uns anys que a 4t, 5è i 6è fem “Science”, medi natural en anglès mitjançant la metodologia CLIL (Content and language Integrated Learning). És a dir, aprenem ciències i llengua anglesa alhora, de manera visual i potenciant l’experimentació a l’aula.

# data[].attributes.body
Coordinadora de menjador - Com vius l’escola des del servei de menjador?

La visc com una escola viva, plena de color, on mestres, personal de neteja, de cuina, monitors i infants tenen una tonalitat diferent i junts fem la millor barreja.

Monitora de suport - Del que vius a l’escola, amb què et quedes?

De l'escola m'emporto cada dia un replet de vivències que em fan adonar-me que cadascú aporta el seu granet de sorra per fer de l'escola, i del món en general, un lloc millor on conviure totes i tots plegats.

Alumnat de 6è - Què és l’escola per a vosaltres?

El Duran i Bas és un lloc on et diverteixes aprenent; un lloc on pots crear, imaginar i equivocar-te; un lloc on conèixer gent nova i fer amics i amigues; un lloc on preparar-te pel futur.

Mare - Com creus que ha influenciat l’escola en els teu fills?

A l’escola veuen que no totes les situacions són iguals, que hi ha maneres de fer diferents i que tot i així fem xarxa i ens sentim acompanyats. D’altra banda, els ajuda a enfrontar-se a les seves pors i aprenen a fer coses per ells mateixos.

# data[].attributes.body
Acompanyant els infants cap a l’autonomia i la responsabilitat prenent consciència de les pròpies capacitats i gestionant-les per afrontar els reptes de l’aprenentatge. Avaluació compartida.

Dissenyant entorns d’aprenentatge que permetin el desenvolupament de les persones al marge dels estereotips i rols en funció del sexe potenciant la igualtat d’oportunitats. Coeducació.

Afavorint el coneixement d’un mateix i la millora de l’autoestima mitjançant el coneixement del propi cos, cuidant-lo i dominant-lo. Tècniques de Benestar.

Afavorint metodologies, maneres de fer i pensar que permetin a cada infant connectar amb el seu desig de saber i d’explorar i el mantingui al llarg del temps.

# data[].attributes.body
Inclusiu, que respon a les necessitats específiques del seu alumnat. Atenció a la diversitat.

Participatiu, on les veus de tota la comunitat educativa tenen cabuda amb implicació i respecte pels òrgans democràtics de l’alumnat: les Assemblees i el Consell d’Infants.

Amb una metodologia i criteris pedagògics coherents sota un marc de referència rigorós basat en evidències. Cultura avaluadora.

Sostenible en el temps tot i ser susceptible de canvis per poder millorar i avançar cap a l’èxit educatiu.

# data[].attributes.body
“Dotem l’alumnat de les eines i estratègies necessàries perquè esdevinguin ciutadans lliures, crítics, solidaris i capaços de transformar el món.”

“Una escola per a tothom amb un projecte de qualitat i equitatiu, compromesa amb l’alumnat les famílies i l’entorn.”

# data[].attributes.headline
Música - Interpretem la simfonia de les joguines (1r)

# data[].attributes.subject
Música - Interpretem la simfonia de les joguines (1r)

# data[].attributes.body
Amb l’audició de la Simfonia de les Joguines de Leopold Mozart ens convertim en músics i, amb instruments de l’aula, la interpretem. Cada instrument-joguina ha d’estar molt atent per saber quan ha de tocar. Vivenciem una audició tot seguint un musicograma.

Un cop interpretada omplim un full, on veiem el compositor que acabem d’interpretar.

L’audició ens ha fet entrar no només en l’obra sinó en el músic que la va composar.

# data[].attributes.attachment_link.title
INTERPRETEM LA SIMFONIA DE LES JOGUINES, 1r

# data[].attributes.headline
Música - Celebrem Santa Cecília (3r a 6è)

# data[].attributes.subject
Música - Celebrem Santa Cecília (3r a 6è)

# data[].attributes.body
Dins el Projecte La Música que sona a l’escola, una "Exposició interactiva" sobre els músics que han anat sonant durant aquests mesos a la megafonia de l’escola, he treballat la Diada de Santa Cecília.

Es tracta de tota una tira de 22 músics penjats al passadís, ordenats cronològicament, amb FOTO - petit RESUM - i  codis QR de 4 de les seves obres més representatives on els nens, per parelles i amb un ipad, passaran pels diferents músics i llegiran els codis QR que triin. Després n’hauran d’omplir una fitxa-resum on el més important serà el sentiment o impressió que la música que han escoltat els ha suposat.

# data[].attributes.headline
Plàstica, matemàtiques i tallers d'escriptura

# data[].attributes.subject
Plàstica, matemàtiques i tallers d'escriptura

# data[].attributes.body
Els alumnes de 3r de primària tenen una classe setmanal de “Tècniques de Benestar” on, a partir de la pràctica i experimentació propia, comprenen els aspectes més teòrics i de funcionament del seu cos (òrgans, sistemes, aparells…), així com el món intern de les emocions i el seu control per aconseguir “estar i sentir-se millor”.

És un moment de descoberta, fora de l’aula ordinària, que permet treballar aspectes com:

la relaxació, la respiració, el silenci, la capacitat d’escolta, el control del cos, col·locació postural (ioga), lligats al concepte de salut i benestar.

# data[].attributes.body
Durant tot el curs, els nens i nenes de 1r, a la classe setmanal de “Tècniques de benestar”(TB), van descobrint i experimentant  que es podem fer per estar “tranquils i atents com una granota” (Eline Snel): primer reconèixer el cos per dins i per fora, aprendre a respirar bé, saber relaxar-se, fer i rebre massatges i practicar algunes postures de ioga de diferents animals.

# data[].attributes.body
Hi ha conceptes que ens són més fàcils d’entendre quan utilitzem diferents materials manipulatius a l’aula. En aquest cap vam utilitzar els cubs encaixables per a treballar conceptes com la mitjana i la mediada.

# data[].attributes.body
A 4t, 5è i 6è fem “Science”, medi natural en anglès mitjançant la metodologia CLIL (Content and language Integrated Learning). És a dir, aprenem ciències i llengua anglesa alhora, de manera visual i potenciant l’experimentació a l’aula.

# data[].attributes.body
Les propostes d’activitats que es presenten de les classes de segon de primària, es basen en l’aprenentatge significatiu i en la manipulació activa.

Es tracta de propostes que es presenten a l’aula, durant les sessions de matemàtiques. Treballen els conceptes amb explicacions teòriques, i alhora disposen de diversos materials per poder experimentar, relacionar amb aspectes i elements del seu dia a dia i poder entendre els coneixements en un format més gràfic i assequible per a ells.

En definitiva, es tracta d’oferir-los estratègies que permetin l’adquisició de nous coneixements i la relació amb els que ja tenien, i que puguin crear un aprenentatge vivencial.

# data[].attributes.body
Aquest curs a la classe de religió catòlica, amb els nens i nenes de 4t, 5è i 6è,  treballem els valors cristians a través de vídeos, fitxes, manualitats etc.

També celebrem les festes tradicionals del calendari litúrgic.

# data[].attributes.body
A principi de curs els nens i nenes de quart vam posar en pràctica un cercle proactiu per coneixe'ns com a grup. Els cercles proactius faciliten el coneixement mutu, creen connexions, horitzontalitzen les relacions, donen veu a tothom, promouen l’escolta, el respecte a la diferència i la corresponsabilització, empoderen el grup per a la pròpia gestió relacional, milloren la confiança, la seguretat i el sentiment de pertinença.

Els objectius d’aquest cercle  van ser:

Explicar com estem després de les vacances.

Fer vincles i unió entre companys/es.

Conèixer-nos i comunicar-nos entre nosaltres.

Va ser una activitat diferent i divertida on l'activitat principal  va ser triar una targeta  amb l'emoció que ens generava el nostre estiu .

Ens ha aportat com a grup conèixer noves emocions i saber més dels nostres companys/és.

# data[].attributes.body
Enguany, en el curs de  quart,  les mestres programem  “calaixets d’aprenentatge de matemàtiques”.  Són una nova manera de treballar manipulativament i de complementar els llibres. Anem actualitzant i modernitzant les metodologies de treball a l’aula per fomentar les competències que necessiten els/les alumnes. I a més, fem que el procés d’aprenentatge sigui més atractiu i significatiu per a ells.

Són propostes engrescadores amb respostes obertes que fomenten l’autonomia i actituds positives.

En aquest àmbit matemàtic se’ls presenta una proposta o resolució de problemes, càlcul mental,  jocs matemàtics, geometria i reptes matemàtics.

Mesura: monedes

Aquest calaixet s’ha realitzat durant el primer trimestre. En parelles fèiem de compradors i venedors  d’una botiga tot manipulant les monedes i bitllets (monedes d’euro i bitllets). En aquesta botiga se’ls demanar calcular compres en diferents valors i preus ( treballant decimals) .

Treballem amb Geoplans

Aquest calaixet s’ha realitzat durant el segon trimestre. En aquest calaixet hem treballat conceptes de geometria i mesura:  polígons, perímetres , unitats de longitud…

Amb unes gomes elàstiques de colors diferents han de   construir polígons al geoplà. Representar-los en forma de dibuix en un full guia i calcular mesurant el seu perímetre.

Treballem les fraccions

Aquest calaixet s’ha realitzat durant el segon trimestre. En aquest calaixet hem treballat la representació de la fracció i les fraccions equivalents..

El material que hem utitizat són el policubs i els legos.

# data[].attributes.body
Per a poder assolir el procés lectoescriptor l'alumnat ha de tenir consolidades unes habilitats prelectores bàsiques. Una d'elles és la Consciència Fonològica. És a dir, han de poder relacionar els fonemes en els grafemes (lletres escrites) per  poder codificar el missatge escrit - Escriure, o

decodificar la paraula escrita- Llegir. Per tant, hem escrit paraules amb les lletres de l'abecedari per formar diferents paraules tant dictades com pensades pels nens i nenes.

# data[].attributes.body
L'ús de materials manipulatius facilita als infants la comprensió i l’adquisició de les diferents competències de l’àmbit de matemàtiques: geoplans per al descobriment i pràctica de la geometria, regletes per a equivalències i càlcul, policubs per a la numeració i l’ús de monedes per les operacions de suma i resta.

# data[].attributes.body
Cada matí els encarregats fan unes rutines com: passar llista, mirar qui es queda a dinar a l’escola i qui va a dinar a casa, fer la nota per comunicar-ho a la responsable de menjador…

Una de les rutines que també treballem és l’estadística del temps al llarg dels mesos.

Cada dia mirem el temps que fa, ho dibuixem al calendari i ho anem registrant en potets en el símbol meteorològic corresponent.

En acabar el mes comptabilitzem els dies que ha fet cada símbol i ho traslladem a una graella.

Així treballem les matemàtiques de manera globalitzada i propera als infants.

# data[].attributes.body
L'hivern va arribar amb l'audició de l'Antonio Vivaldi. Després de la conversa en grup sobre la nova estació, els infants van observar imatges sobre paisatges d'hivern, van identificar elements naturals d'un paisatge i van reflexionar sobre quins elements del relleu (muntanyes, tipus d’arbres, rius..) i d'altres elements quotidians voldria dibuixar cadascú sobre el paper guarro. Amb un cera blanca van dibuixar i després amb l'ajuda d'un pinzell o rodet, van escampar la témpera blava dissolta en aigua sobre el dibuix tot descobrint com destacaven els traços dibuixats.

Un cop sec, van acabar de pintar amb ceres de colors de l'hivern.

# data[].attributes.body
Perquè llegir i explicar contes?

Llegir als nens quan són petits enforteix el vincle adult-infant

Llegir, fomenta la imaginació, la intel·ligència, la capacitat verbal, la concentració i a més enriqueix el seu vocabulari.

Explicar històries als infants els permet augmentar la intel·ligència visual.

Els contes ajuden als nens a resoldre els seus conflictes afectius i descarregar les seves angoixes.

Augmenta la capacitat d’expressió a través de la introducció a la llengua literària, més rica que la d'ús quotidià.

Augmenta l’actitud d’escolta i memòria.

Augmenta la capacitat d’abstracció. L'infant estableix la relació entre els objectes que ha vist en la realitat i la representació dels mateixos en les il·lustracions.

Imaginació. A partir de la imatge i del text, el nen comença a construir la seva pròpia representació, a crear una realitat en la seva ment.

# data[].attributes.body
En els espais volem afavorir dinàmiques de pensament, de simbolisme i de creació mitjançant la manipulació de materials.

Creem un context ric en possibilitats d’acció obertes perquè els infants es mostrin creatius i assagin estratègies diverses.

A l’espai de llum i ombres proposem activitats perquè els infants descobreixin...

El comportament de la llum en els cossos opacs

Forma de l’ombra

Relació ombra - posició de la llum

Relació mida ombra - distància de la llum

Descobrir el comportament de la llum davant dels cossos transparents.

# data[].attributes.body
Aquest taller està pensat per treballar la vessant emocional i afectiva dels alumnes.

És un temps per l’aprenentatge social i emocional: respirar, relaxar-te, sentir el teu cos, els teus pensaments, etc. : respirar és fonamental per a la vida i fer-ho de forma correcta aporta molts beneficis. Traient-ne el màxim profit!

També, saber reconèixer les nostres emocions i les dels altres ens ajuda a saber gestionar-les.

# data[].attributes.body
Després d’un parell de cursos «diferents» la biblioteca de l’escola torna a funcionar i no ens hem pogut estar de visitar-la.

Reprenem l’activitat de biblioteca i gaudim de nou del plaer de la lectura en un entorn ideal.

# data[].attributes.body
Hem fet una maqueta que simula el funcionament dels pulmons i del diafragma, aquí teniu un petit vídeo que demostra que quan inspirem el diafragma es relaxa per facilitar l’entrada de l’aire als pulmons i quan expirem es contrau per ajudar a expulsar l’aire.